gl gl lt gl en gl gl gl gl gl gl gl en gl gl gl gl gl gl gl gl gl it gl gl gl gl gl fr gl gl ca gl eu gl es gl gl gl gl gl gl gl gl gl gl gl gl gl it gl gl gl gl gl gl gl gl gl gl gl gl gl gl gl gl en lt gl gl gl gl es gl gl gl gl gl gl gl gl gl gl gl gl gl gl gl gl en gl gl gl gl gl gl gl gl es sl war gl it gl gl gl gl gl gl gl gl gl gl gl gl es
Como nos afectan as restricións á actividade agrogandeira durante a emerxencia sanitaria | Concello A Pobra do Brollón
Coñece A Pobra do Brollón
Entre Ribeira Sacra e O Courel
DEVESA DE LOUREIRO E SEQUEIROS DO MAZO
PONTE MEDIEVAL E MUÍÑO DE BARXA
ALDEA MINEIRA DA VENEIRA DE ROQUES
MINA ROMANA DOS MEDOS
Castro de San Lourenzo
Como nos afectan as restricións á actividade agrogandeira durante a emerxencia sanitaria
Inicio/Novas/Como nos afectan as restricións á actividade agrogandeira durante a emerxencia sanitaria
Como nos afectan as restricións á actividade agrogandeira durante a emerxencia sanitaria
A Xunta de Galicia publicou onte no DOG (Diario Oficial de Galicia) unha orde da Consellería do Medio Rural pola que adoptan medidas de carácter obrigatorio en relación co Covid-19.
O texto completo pódelo consultar nesta ligazón. Aquí resumimos estas medidas, que poden afectar a vida dos nosos veciños e veciñas.
Desprazamentos aos cultivos e viñedos
As persoas agricultoras e viticultoras profesionais e os seus traballadores poderán efectuar os desprazamentos para a realización dos traballos necesarios de atención e mantemento dos cultivos e dos viñedos.
Terá a consideración de agricultor/a profesional quen estea de alta no Rexistro de Explotacións Agrarias de Galicia (Reaga).
No caso das persoas viticultoras profesionais, poderán acreditalo tamén co carné de aplicador/manipulador de produtos fitosanitarios ou coa tarxeta de rexistrado dispensada polo Consello Regulador da Denominación de Orixe.
No que atinxe ás persoas que teñan cultivos ou viñedos considerados de autoconsumo, poderán realizar os desprazamentos mínimos e imprescindibles para o mantemento e atención, sen que o desprazamento poida supoñer unha distancia superior a 500 metros da súa vivenda habitual.
Ademais, en ningún caso poderá haber máis de dúas persoas na parcela e estas deberán respectar en todo momento as distancias de seguridade e demais protocolos de prevención establecidos pola autoridade sanitaria.
En relación coa acreditación da necesidade de desprazamento, nas actividades agrarias consideradas de autoconsumo poderá realizarse coa presentación do carné de aplicador/manipulador de produtos fitosanitarios. No caso das persoas viticultoras, poderán acreditalo con dito carné ou coa tarxeta de rexistrado dispensada polo Consello Regulador da Denominación de Orixe.
Queda prohibida ata o 31 de marzo a celebración dos mercados tradicionais de venda de produtos do agro. Despois desa data, informarase se se levanta ou se mantén a prohibición.
O texto do DOG tamén acolle medidas que se implantarán nestes mercados unha vez se levante a prohibición, como distancias de seguridade e uso de luvas.
Si está permitida a venda de produtos agrícolas e gandeiros vía telefónica, correo electrónico e similares, servidos polo produtor no domicilio do consumidor.
Venda de produtos vexetais
Sobre a venda de produtos vexetais para a plantación en hortas, os establecementos que vendan estes produtos poden permanecer abertos.
Ademais, a venda destes produtos poderá realizarse tamén de xeito ambulante. As persoas vendedoras deberán dispoñer do carné básico de aplicación de produtos fitosanitarios. Igualmente, a acreditación polas persoas compradoras farase co referido documento.
Ant Ver todas Seguinte
1ª proba de “jaurías” sobre xabaril salvaxe
Resueltos los Certámenes de Poesía y Postales de Navidad
A Feira do Viño de Vilachá desvela a súa programación musical
Investigan os factores detrás da lonxevidade das persoas maiores da Pobra do Brollón
Regresa 'Coñece o teu camiño, paso a paso' no mes de outubro
Proxección de 'ELAS' este xoves 29 na Casa da Cultura
A Pobra do Brollón
A Pobra do Brollón
Aviso Legal · Política de cookies
Visita A Pobra do Brollón
Entre Ribeira Sacra e O Courel
Investigan os factores detrás da lonxevidade das persoas maiores da Pobra do Brollón
Regresa 'Coñece o teu camiño, paso a paso' no mes de outubro
Proxección de 'ELAS' este xoves 29 na Casa da Cultura
© 2018 Némesis Audiovisual · GaliciaDigital Soluciones Web